Egy támadás dönt.
Micsoda hangerő!
Semmi sem mérhető az olimpia érzelmi intenzitásához. Semmi.
Ezennel megnyitom a párizsi olimpiai játékokat!
Tíz olimpiáról közvetítettem már,
és sokszor azt vettem észre, hogy könnyes a billentyűzetem.
Ez a non plus ultra,
ennél nincs nagyobb esemény a nemzetközi sportban.
Újra megcsinálja!
- Megcsinálta! Újra megcsinálta! - Micsoda varázslat!
Ezek azok a pillanatok, amikre visszanézve azt mondod, az volt a csúcspont.
Bolt kilő! Még mindig ő a 100 méter királya!
Most dől el, ki lesz a bajnok.
Vannak olyan pillanatok, amiket ha te is láttál, és más is látott,
az azonnal összekapcsol titeket egymással.
És bent van!
Megvan az olimpiai aranyérem!
Micsoda befejezés!
Egyértelműen megvan az aranyérmes.
A világ legdominánsabb csapata.
Ezért élünk: hogy megpróbáljunk aranyat nyerni,
és részei lehessünk valami különlegesnek.
Curry érzi: eljött az ő pillanata az olimpián.
KARNYÚJTÁSNYIRA AZ ARANYTÓL
AZ ELŐDÖNTŐBEN ARATOTT GYŐZELEM UTÁNI REGGEL
ARANYRÓL ÁLMODUNK
Fáradt vagyok. Most csak kimerültséget érzek.
Vannak meccsek,
amik igazán próbára teszik a csapatot.
Számítottunk rá, és ez volt az.
Szerencsések vagyunk, és nagyon büszke vagyok a fiúkra
a negyedik negyedben nyújtott hihetetlen teljesítményükért.
Most a pihenés, a regenerálódás a lényeg. Erőt gyűjtünk holnapra.
Ma reggel, egy nappal később még mindig csak ámulunk, és alig tudjuk elhinni.
Minden ellenünk szólt.
Remekül játszottak. Mi nem játszottunk jól.
De nem adták fel. Elszántak voltak.
Gyönyörű volt az a negyedik negyed.
Az első három nem volt olyan gyönyörű, de a negyedik…
Látni, ahogy így felállnak a fiúk,
hát, az tényleg különleges volt.
SZERBIA
Szép volt!
Olyan nehéz bedobni!
Mindent nézünk, ahol szerbek játszanak.
Nehezebb dolga van, mint Jokának az amerikaiakkal.
Szerintem elmondhatjuk, hogy tegnap volt
életünk egyik legjobb meccse.
Tényleg mindent bele kellett adniuk.
Látszott is,
amikor pontot szereztek, hogy mennyire ünnepeltek.
Nagyon örültek, ha bement valami.
Nagyon mélyre kellett nyúlniuk, hogy ezt összehozzák.
Külön-külön jobb játékosok nálunk,
de nem tudom azt mondani, hogy ők a jobb csapat.
Nem vagyok szomorú.
Emelt fővel megyünk tovább. Jól játszottunk
minden idők talán legjobb kosárcsapata ellen.
Meg kell nyernünk a bronzot.
Szerintem ha megnyerjük a bronzot, jobb kedvvel megyünk haza.
- Az már siker. - Igen, siker.
NÉMETORSZÁG-SZERBIA BRONZMECCS
Nincs is rosszabb a… Nálunk faéremnek hívják.
A negyedik helynél. Igazából nem jár érte érem.
Az érem büszkévé teszi az otthoniakat. Számít nekik.
Avramovićé a labda. Elkezdődött a bronzmeccs.
Jokić. Micsoda erő!
A világon nincs jobb érzés annál,
hogy a szerb mezben, a hazádat képviselve a szerb szurkolók előtt játszhatsz.
Ilyenkor az ember mindent belead.
Bogdanović!
Micsoda lezárás!
Esélytelen, hogy ezt elveszítsük. Ezt éreztem.
Szerbia megnyeri a bronzérmet Párizsban!
VÉGEREDMÉNY NÉMETORSZÁG 83-93 SZERBIA
- Ki a legjobb? - Szerbia!
Bravó, Boca!
Még egyszer!
Ezt vegyétek fel!
Legtöbb pont, legtöbb lepattanó, legtöbb gólpassz, legtöbb labdaszerzés.
És ő a legszebb is.
- Mi? Dehogy! - Joka!
Veled akartam megöregedni
Pedig anyád óvott téged
Az ilyenektől mint én
Egész nap tartott a buli. Végre pihenhettünk.
Nem akartuk abbahagyni.
Miért nincs sör?
Nem akartunk leállni.
A bronzéremmel sikeres nyarat zártunk.
Óvatosan!
- Tósztot! - Csak előkészítem.
Már tudom, mit mondok. Bogdan kapitány úr, felszólalhatok?
- Hogyne. - Köszönöm!
Csak röviden!
Rövid lesz.
Elég egy mondat.
Köszönöm, csapattársaim,
ezt a csodálatos nyarat!
Ez a bronz aranyként fog ragyogni, és győztesekként térünk haza!
- Úgy van! - Bravó!
A sárga földig akartuk inni magunkat.
Kari a legjobb!
FRANCIAORSZÁG
A DÖNTŐ ELŐTTI NAP
A szokásos kör.
Először lassan menjünk,
hogy bemelegedjünk!
- Mit gondolsz a holnapi meccsről? - Kicsit félek.
Az amerikaiak nagyon jók.
Csupa legenda.
De egy meccset játszunk.
Ezért bármi megtörténhet.
Tokió előtt is mindig ezt mondtam
a napi sétáim közben az év során.
A döntőt már vagy 100-szor lejátszottam fejben az USA ellen.
Néha nyertünk.
De főleg csak álmodtam.
Ma reggel azzal ébredtem: „Nyertünk?”
- Ember… - Azt se tudtam, hol vagyok.
- Kész őrület. - Az.
Nem tudtam, miért van ilyen jókedvem. Aztán megnéztem az üzeneteket. „Ja!”
Pascal!
SEGÉDEDZŐ, FRANCIA VÁLOGATOTT
LeBron már nem olyan gyors, mint régen.
Muszáj nyomás alatt tartanunk.
Itt van a kulcs.
Nem engedjük a ziccereket. Forgunk,
aztán imádkozunk, hogy ne menjen be.
A videó elkezdése előtt
szeretnék közölni veletek valamit.
Nem tudom, jól fogalmaztam-e, de… Először is, szeretnék köszönetet mondani.
Valószínűleg a holnapi lesz az utolsó meccsem a francia válogatott edzőjeként.
És természetesen nem is lehetne ennél jobb lezárása a karrieremnek.
Elérhetjük, amiről mind álmodtunk.
De együtt meg kell találnunk a megoldásokat.
Az amerikaiak ellen nem elég egy átlagos meccs.
Nyomulni kell,
ki kell készíteni őket, ott kell lenni az arcukban.
Aztán meglátjuk, mi lesz. De csak így van esélyünk.
2021-ben kétszer játszottunk ellenük, és egyszer mi nyertünk.
Nem ijedtünk meg, hanem mentünk előre. Ellenük csak ez működik. Előre!
A nagyok ellen is. LeBron 40 éves, Steph Curry 36.
Nyomást kell gyakorolni rájuk. Az NBA-ben ezt nem sok csapat csinálja.
A nyomás a kulcs.
Nem szereti, ha rányomulnak. Szorítsuk ki! Faultoljunk!
Vele erőszakosnak kell lenni, az megborítja.
Victor, ha Durant feljön, valószínűleg te fogod fogni.
LeBron James, Kevin Durant, Steph Curry mind az utolsó meccsüket játsszák.
Szerintem nem akarnak veszíteni, úgyhogy nagyon durva szintet fognak hozni.
De szerintem így sem hoznak majd olyan szintet, mint mi.
Ez az utolsó meccsem francia színekben.
Tizenöt éve válogatott vagyok. Volt sok Európa-bajnokság,
négy világbajnokság, és ez a negyedik olimpiám.
Hazai pályán szállhatok ki az USA ellen.
Ennél jobbat álmodni sem lehet. Remélem, jól fog sikerülni.
- Kék, fehér, piros! - Együtt!
A DÖNTŐ REGGELE
Szeretlek, KD! Szeretlek!
KD, kérlek!
Köszönjük! Köszönöm!
Izgatottan várom. Basszus, ez a döntő! Hiányozni fognak a srácok.
Csak akkor találkozunk, ha egymás ellen játszunk.
Olyankor dumálunk egy kicsit.
Megiszunk egy pohár bort, vagy valami.
Van neve a közös chatnek?
- Bosszúállók. - Bosszúállók?
Igen.
Bosszúállók.
Eljött az idő, hogy mi diktáljuk a tempót.
Lassan átadjuk a stafétát, és kiderül, milyen lesz a kosár következő 20 éve.
Ha ezüstöt viszünk haza, az nem jó zárás.
Úgyhogy össze kell hoznunk.
Mindenki ellenünk szurkol, hogy legyen min témázni.
Érted?
De ez csak jó, ha kicsit felhúzza az embert, érted?
Jó tudni, hogy ha veszítünk, akkor dőlni fog a kritika.
Ha nyerünk, akkor meg nagy lesz a csend. Én a nyugit és a csendet választom.
Minden olimpián jobban megismertem a liga többi játékosát,
mert mindig érdekelt, mivel telnek a napjaik.
Bront és Stephet már ismerem,
de az új fiúkat, Antet, Haliburtont,
Jayson Tatumot nem.
Mit csinálnak edzés meg dobálás után? Mit csinálnak a kondiban? Ilyesmi.
Bárkitől tanulhatok.
A Warriorsszal ez volt a csatakiáltásunk. „Csak mi.”
Az első bajnoki cím után csináltattam, 2017-ben.
Steve, Steph…
Sok közös emlékünk van.
De még jobb lesz, ha végigcsináltuk.
12:30 9 ÓRA A MECCS KEZDETÉIG
Jól van, fiúk. Elérkezett az utolsó meccsünk.
A franciák egy hónappal többet készültek, mint mi, igaz?
De összeálltunk. Mindenünk megvan hozzá,
hogy sikeresen zárjuk a tornát, és hazamenjünk.
A legfontosabb az, hogy ne lepődjetek meg az intenzitáson!
Csak akkor van esélyük, ha tovább bírják, mint mi.
Szét akarnak szedni, de nem fogjuk hagyni.
Hazai pályán vannak. Óriási rajtuk a nyomás.
Sikert vár tőlük a nemzet.
Ez a csapat két meccsel ezelőtt teljesen stílust váltott, értitek?
Ők sem igazán tudják magukról, hogy kicsodák.
És nálunk sokkal nagyobb tehetségek vannak.
Ez rólunk szól, efelől ne legyenek kétségeitek.
A döntő olyan, mintha egyszerre játszanánk
az NBA-döntő meccssorozatából a hetedik meccset,
meg az egyetemi bajnokság döntőjét.
Ma este bajnokot koronázunk.
A házigazda Franciaország a rettegett USA ellen áll ki,
akik zsinórban az ötödik aranyért játszanak.
Hazai pályán vannak.
Náluk van minden idők egyik legnépszerűbb fiatal játékosa.
És mindenkit elvernek. Szóval ja, megérdemelten döntősek.
A másik oldalon meg az USA csapata, a srácok.
Ez egy jó nap a kosárlabda számára.
Az amerikaiak a kosárlabda mesterei,
de senki sem verhetetlen.
- Hajrá, kékek! - Hajrá, kékek!
LeBron a legjobb! Hajrá, 2024!
Ez a mi stadionunk.
Ez a mi országunk.
És mindennek ellenére nyerni fogunk, legyenek akármilyen hihetetlenül jók,
játsszanak akármilyen jól ma!
LEBRON, FOGADJ ÖRÖKBE! LA-BEN AKAROK JÁTSZANI!
Nem elég az átlagos játék.
Szívünket-lelkünket bele kell adni. Ide az kell, ami szemmel nem látható.
Valami, ami felemel.
Együtt megcsináljuk!
- Hajrá, kékek! - Hajrá, kékek!
És akkor örökre elsők maradunk.
- Kék, fehér, piros! - Együtt!
Bercy, hadd halljuk!
Az Amerikai Egyesült Államok.
Franciaország.
Egy meccs.
Ha mindent beleadunk, és a szurkolók is támogatnak,
két óra alatt legendákká válhatunk.
Már most hősök vagyunk. De legendákká válhatunk.
Gyerünk, bassza meg!
Két hete ezért küzdenek.
Most az arany a tét.
Sok sikert! Szuperek vagytok!
Köszönjük! Sok sikert, fiúk!
Sok sikert!
ÉLŐ KÖZVETÍTÉS A BAJNOKOK PARKJÁBAN
FRANCIAORSZÁG-EGYESÜLT ÁLLAMOK OLIMPIAI DÖNTŐ
Joel, adj neki! Steph, ha feljössz,
mindig LeBronnak passzolj, mindig!
Joel, te bemész a palánk alá, Book, te véded. Kevin, te ide kellesz.
Hajrá, fiúk!
- Egy, két, há’, védelem! - Lepattanók, fiúk!
A kosárlabda érdekes sport. Játszhatsz akármennyit,
egy ilyen estére nem lehet felkészülni.
Ismét ez a két nemzet küzd az uralomért a kosárlabda világában.
Elképesztő harc várható rengeteg ponttal.
Durant elöl.
James ráveti magát a palánkra.
- Wembanyama. - Az elején elképesztő volt a tempó.
Záporoztak a kosarak, a hárompontosok, a zsákolások.
Brutális volt. De ellenük ezt nem lehet sokáig bírni.
Megpróbáltunk lassítani, többet védekezni.
Nyomás!
Ha az ellenfél erősebb, akkor a legrosszabb ötlet az, ha vársz rájuk.
Nekik kell rontani, agresszívnak kell lenni, küzdeni kell.
Kurva jó a tempó, csak okosan kell csinálnunk.
Durant megindulna.
Fault.
Ntilikina nem fél egy kis összeszólalkozástól.
A védők mindig ugyanazzal próbálkoznak.
Az arcomba másznak, akadályozzák a pattogtatást,
próbálnak kényszerpályán tartani.
Durant, hárompontos.
Nekem az a dolgom, hogy alkalmazkodjak.
A legjobbak képesek erre.
James.
Micsoda megoldás!
Elképesztő!
Ez talán minden idők legjobb csapata.
Edwards.
Ez a beszéd!
Minden játékosuk közismert sztár. Elképesztő nevek.
Mi meg pár francia srác vagyunk Párizsban,
és kezdenünk kell valamit minden idők legjobbjaival.
Strazel talál, a bercyi nézők örömére!
Coulibaly előreadja. Ismét Strazel!
A Coulibaly-koktél!
Az USA időt kér.
Hajrá, kékek!
Oké. Steph, Book, Jrue, LeBron, Bam!
Jól állunk.
Volt egy szerencsés hármasuk, de nem állunk le.
Nem hagyhatjuk őket hárompontosokat dobni. Védekezzünk!
Pont ilyen atmoszférára vágytak.
Ezért jöttek az olimpiára.
Aki nem szereti a nyomást, az otthon maradt.
De aki ezt élvezi, azt felvillanyozza az ilyen hangulat.
„Nekem nyomás kell! Gyerünk!”
James és Wembanyama harca.
Új szintre akarom emelni a védekezést a kosárlabdában.
Minél többet tudsz, annál felkészültebb vagy.
Hogy mozog? Balkezes, jobbkezes? Szereti a dobócseleket?
Emellett figyelni kell a helyzetét,
a csapattársait és az én csapattársaimat is.
LeBron.
Csel, aztán beugrik.
Nem sikerül. Holiday. Fogy a támadóidő.
Lejárt!
Nekem ez nagyon fontos.
Gyerünk!
LeBron James újat mutatott Wembynek.
- Oké, Bam! - Bam brutálisan bevágja!
LeBron James.
LeBron James!
A gőzmozdony mindenkin átgázol! És faultolták is.
Megmutatták, kik ők. Átvették a vezetést.
James.
Curry.
Durant.
Ott a hárompontos!
A fiatal csapattársaim azt kérdezték, erre hogy lehet felkészülni. Hát, sehogy.
Ilyet se sűrűn látni.
James Currynek adja, ő meg Durantnek.
Ez nem semmi.
Úgy érzed, KD-t azért meg tudod fogni, mert ő csak a harmadik támadójuk.
De nem. Ha akarja, így is dob minden negyedben 15 kosarat.
De nem adtuk fel.
Yabusele!
Guerschon Yabusele nem szórakozik, ha zsákolásról van szó.
A király ellen nem szabad hibázni.
És ezt Yabusele is jól tudja.
Komolyan?
Hűha! Oké.
Na, ott megvadultak.
LeBront ritkán látni a földön.
- Hajrá, kékek! - Hajrá, kékek!
Wembanyama kontra Durant.
A magasok harca.
Négy másodperc. Wembanyama bejuttatja.
Yabusele! Micsoda befejezés!
A franciák gyönyörűen zárják az első félidőt.
Jól éreztük magunkat, volt esélyünk. Nem 25 pont hátrányban voltunk.
Csak nyolc pont. Nyolc pont a kosárban semmi.
Azt két perc alatt be lehet hozni.
Jól játszunk, blokkoljuk a lövéseiket.
Ha megtoljuk a védelmet, nem lesz gond.
Nyolc pont hátrány semmi. Meglesz.
- Jók vagyunk. - Ha sokat kihagynak, kapkodni fognak.
De eddig nem az igazi a védelem. Úgy érzem…
Ez nem elég.
A 49-ből 29 pontot gyors ellentámadással szereztek.
Kapkodunk! Minden helyzettel élni akarunk, és nem gondolunk a következményekre.
Megörülünk a gyors lehetőségeknek,
és nem készülünk fel az ellentámadásaikra. Ha nyerni akarunk, ennek véget kell vetni!
Képesek vagyunk rá!
Ha összedolgozunk, ha ziccerekre játszunk, ha az arcukba mászunk,
és ha összetartunk!
Hátrányban mindig jól védekezünk. Elég a kapkodásból!
A kapkodással itt nem fogunk nyerni.
Vissza fogjuk hozni!
Gyertek, fiúk!
Ez a mi meccsünk!
- Kék, fehér, piros! - Együtt!
A félidőben pont itt akartunk tartani. Nyolc ponttal vezettünk. Ez kényelmes.
Kevin vagy LeBron fogja Wembanyamát?
Maradjon Joel? Oké, marad Joel.
Annyi volt a cél, hogy felőröljük őket.
Most vagy soha! A kérdés az, ki akar jobban nyerni.
Durant visszalép. Átdobja Wemby fölött, két pont.
Ez az!
James oldalt vált. Kiadja.
Curry cselez. Elrepül mellette. Curry, tűpontos!
- LeBron James ágyaz meg a támadásoknak. - LeBron mindent irányít.
Ismét Curry.
Franciaország időt kér. Az USA eddigi legnagyobb előnye, 14 pont.
Csak úgy lehet stabilan hozni a szintet, ha félre tudod tenni az érzéseket,
a testi dolgokat, a mentális dolgokat,
és képes vagy minél inkább jelen lenni. Hagyni kell, hogy történjen a meccs.
Én mindig így éltem meg.
Megtörjük őket. A következő három percben megtörnek.
Többször is tíz fölötti előnyünk volt. Nem sok kellett, hogy igazán elhúzzunk.
Figyeljetek rá!
De csak nem akart sikerülni.
Wembanyama és a többiek egyszerűen odatették magukat.
Kitartottak. Emelem kalapom!
Fournier!
Ott a hárompontos!
Csináljuk meg!
Harcoljunk minden labdáért, minden lepattanóért!
Hiszünk a csapatunkban.
Azon dől el, hogy jó, nagyszerű, vagy nem jó játékos leszel,
hogy hogyan reagálsz az ellenállásra. Mert az mindig lesz.
59-68 az állás. Nem sok a hátrányunk.
Igen.
Szép volt!
Igen, szép megoldás Fournier-től.
Én elhiszem. Elhiszem, hogy képesek vagyunk rá.
Davis eladja.
Amivel az amerikaiak nem számoltak,
az a hatodik játékos ereje: a szurkolótáboré.
A negyedik negyedet legalább nyolc, de inkább tíz pont előnnyel kéne kezdeni.
És a harmadik végén történt pár dolog.
Eladtuk a labdát, dobtak egy ziccert.
Blokkolták, de de Colo így is bedobta!
Hirtelen már csak hattal vezettünk.
Micsoda zárás a franciáktól a harmadik negyed végén!
És ők kezdték a negyedik negyedet.
Ez kicsit változtatott a helyzeten. Kicsit befeszültünk.
A franciáknak nem volt vesztenivalójuk. Ők voltak az esélytelenebbek.
A mi csapatunk viszont érezte a nyomást.
Az USA már 14 ponttal is vezetett.
A negyedik negyed előtt hat pontra csökkent az előnyük.
Tíz perc, és eldől, ki a bajnok.
A negyedik negyedben
az volt a cél, hogy növeljük az előnyünket,
és már ne legyen esélyük felzárkózni.
Durant. Hárompontos.
Ponteső!
Fel akartunk menni 12-14 pontra.
Holiday. Telitalálat!
Ha még hármat dobunk, nincs esélyük.
Franciaország hat pontig jött fel, de az USA újra tíz fölött jár.
Figyeljetek rá!
És nem jött össze.
Fournier-t fogják, de beadja.
Lassort elpördül Holiday mellett, és bedobja!
Coulibalynál a labda. Hátralép, és ugrik. Bedobta!
A negyedik negyedben megindultak. Egy csomó labdát eladtunk.
Batum nagyon okos.
Ismét James. Kiütik a kezéből, a franciáké!
Eldobja, Yabusele megszerzi.
Yabusele a faultot is begyűjti!
Én is kihagytam egy passzt.
Három és fél perc.
Öt pont a különbség. Nagyon szoros a döntő!
Davis harcol, Batum szerzi meg!
Wembanyama fut, Yabusele támad.
Durant blokkolja.
Wemby megoldja!
Komolyan vesszük az ellenfelet, de magabiztosak is vagyunk.
Nem mondtunk semmit a játékosoknak, de az edzőkkel úgy éreztük,
Wembanyama nagyot fog menni.
- Hajrá, kékek! - Hajrá, kékek!
Amikor Wembanyama a blokkolt lövést is bedobta, három pont lett a különbség.
Na, akkor fontos volt a pozitív hozzáállás.
Ehhez az kell, hogy átérezzük a tétet
és átérezzük a pillanatot.
Egy kosár a különbség.
Mekkora a tét? Hogy támadjunk?
Hogy érzed magad? Hogy nyugodhat le az elméd?
Lélegezni kell, meg ilyenek.
Ezek járnak ilyenkor a fejedben.
Wemby három perccel a vége előtt három pontra vitte le a különbséget.
Úgy éreztük, itt a lehetőség.
Talán kétségeik vannak, talán eladják, talán szétesnek.
Nagyon jók, de 15 pontos hátrányból 3 pontosat csináltunk.
Óriási a hangerő!
- Hajrá, kékek! - Hajrá, kékek!
Nem szabad félni egy kihagyott lövéstől vagy egy rossz támadástól,
mert az nagyon lekorlátoz.
Akkor is bele kell vágni az akciókba,
ha nem tudod garantálni, hogy jó vége lesz.
Pár perc maradt. Megbeszéltük, hogy támadjunk.
Steph odajött. „Csináljuk, edző bá!”
Fülcibálós támadásnak hívtuk. Egy sima leválás, Steph és LeBron.
Steph azt jelezte, kéri a labdát,
és megoldja, hogy ne tudják kivédeni.
Úgy éreztem, a fülcibálós támadással össze tudunk állni,
és megakaszthatjuk őket.
Hé, LeBron! Csináljuk!
Fülcibálás, te és Steph.
Hé, KD! Fülcibálás velük! Bevisszük.
Steph itt átvette az irányítást.
LeBron megállt. Azt akartam, hogy bemenjen.
Amikor leálltam a blokkolással, a háta mögött átadta,
és ott találtam magam labdával a kézben.
James.
Curry.
Rádobja. Hárompontos.
Bent van!
Steph lehűti a kedélyeket.
Nyugit intettem a gólöröm közben.
Ez elsősorban magamnak szólt, mert tudtuk,
hogy ez a négy perc meghatározza az olimpiai örökségünket.
Hátralép, cselez.
- Curry! Ez nevetséges. - Ez nem fair.
Azt mondja, miatta nem kell aggódni.
Engem Steph Curry ezen a ponton már nem tud meglepni.
De akkor is csodálom.
Hihetetlen dolgokra képes,
de mivel ő Steph, róla már ezek is hihetők.
Durant vissza Currynek. Yabusele megy rá.
Curryn ketten. Booker támad.
Kiadja. Curry. Már megint?
Természetesen!
Ez az!
Eljött Steph Curry pillanata az olimpián.
Mit mondott? Ehhez mit szólnak?
Mit szólnak Steph Curryhez?
A nagy játékosok nagy dolgokra képesek. Értik, mikor jön el a pillanat,
és érzik is. Tudják, mit kell tenniük.
És Steph Curry megérezte.
Szerintem a világon bárki nézte a meccset,
az Steph Curry rajongója lett.
Még a francia szurkolóknak is el kellett ismerniük,
hogy nagy dolgot látnak.
Wembanyama messziről.
Muszáj rádobnia.
Victor Wembanyama. Igen!
Ebből látszik, miért különleges Victor Wembanyama.
Mindössze 20 éves!
Ez a hárompontos talán visszaadja a reményt.
Oké, ebből talán lesz valami!
De Curry lett belőle.
Tudtam, mennyi időnk van, és hány pont a különbség.
Még többet akartam.
Kint voltam szélen, és láttam, hogy ketten jönnek rám.
Pattintottam egyet, és beadtam KD-nek.
Azt hittem, LeBronnak passzol, mert ő üresen volt szélen.
De KD visszadobta.
Amikor visszadobta, bekapcsolt az izommemória. „Oké.”
Labdát kapott, és Fournier-vel megpróbáltunk ketten rámenni.
Elment balra.
Miután kezet váltott a háta mögött, azt a lövést nem lehetett védeni.
Nagyon alacsonyról dobta el, majdnem hátraugrott közben.
Olyan 150-180 centire volt a vonal mögött.
Egy nagy pillanat volt.
Elég kemény dobás volt. A lábmunka nagyon nehéznek tűnik,
de annyiszor megcsináltam már, hogy a kilépés
és a jobbra mozdulás után már tudtam,
hogy ha nem blokkolják,
akkor ez bemegy.
Nem volt más választásom. Fogalmazzunk így!
Steph Curry nem tud hibázni.
Ez képtelenség!
Steph Curry sorban dobálja a védhetetlen lövéseket. Nincs mit tenni.
A Bosszúállók nyerik az olimpiai döntőt.
Steph Curry keresztre feszített minket.
Pedig ledolgoztuk három pontra a lemaradást! Három pontra!
Nézzék, ahogy eltáncol! Mehetünk haza.
Nagyon sokáig repült. És amikor bement,
akkor átéreztem az aréna hangulatát.
- A kegyelemdöfés! - Jó éjszakát!
Nyomás csicsikálni!
Curry nyolcadik hárompontosa.
Jó éjszakát!
Az a „jó éjszakát” kemény volt. Nagyon sokáig úgy maradtam.
Steph Curry, baszd meg! Jézusom!
Ezen a szinten betolni ezt…
Hát, jó kép lett belőle.
Ki is raktam otthon.
Jól átadja, hogy tombol körülöttem az aréna,
én meg elvagyok a kis világomban, és jól érzem magam.
A lövés nyilván… Az egy nehéz lövés volt. Elégedett voltam.
De ahogy megláttam Melo reakcióját, hogy beugrott a pályára,
meg hogy felrobbant az aréna, és mindenki megőrült…
Akkor jöttem rá, hogy ez tényleg nagy pillanat volt.
Egy valóra vált álom volt, mint a mesében.
Megadatott a hepiend.
Elfogadtam. Ez tényleg komoly volt.
Amikor bement,
és láttam a nézők,
a mi kispadunkon ülők
és a franciák reakcióját,
az történelmi pillanat volt a kosárlabdában.
A SZÍNVONAL ARANYAT ÉR
Te jó ég!
ÉLŐ REAKCIÓK STEPH CURRY ARANYAT ÉRŐ DOBÁSÁRA
Biztosra kell menni. Nincs annál rosszabb, mint ha bejátszod a csicsikát,
de még túl sok van a meccsből, és a másik csapat visszahozza.
Ez érezni kell.
Hogy itt a vége, a gyerekek mehetnek az ágyba.
Játékosként ezt nehéz feldolgozni.
De nem tehetek mást, mint emelem kalapom.
Az tényleg elképesztő volt.
A világ kosarasainak 99,99999%-a kihagyta volna azt a dobást.
Erre egyetlen ember volt képes. Ő.
LeBron James, Steph Curry és Kevin Durant
még mindig képesek voltak rá,
hogy két vállra fektessék az ellenfelet.
Meddig láthatjuk még ezt?
Előre Bookernek!
Ez már túlzás!
Rosszfiú!
A francia nézők sosem felejtik el, amit ma este láthattak tőle.
VÉGEREDMÉNY
Az Amerikai Egyesült Államok
zsinórban ötödször olimpiai bajnok!
Szép volt!
Remekül játszottatok! Szép volt!
- Te jó ég! - Edző bá!
Olyan kurva szerencsés vagyok, hogy ismerhetlek!
- Valami hihetetlen vagy. - Köszönöm, edző bá!
A legjobb ember, akit valaha megismertem.
Teljesen komolyan mondom.
15-20 évvel ezelőtt Franciaország egy korrekt csapat volt.
Mostanra elvárás, hogy mindig dobogósok legyünk.
Az én generációm, Tony generációja, mi visszavonultunk.
Most jönnek Wembyék. Átadtuk a stafétát.
Büszke lehetsz, Victor! Mindent beleadtál.
Csak ez számít. Legyél büszke!
Van, hogy mellémegy, van, hogy jobb az ellenfél.
Egy számít: hogy mindent beleadtatok-e. Büszke lehetsz!
Mondd meg nekik!
Messzire jutottunk. Másodikak lettünk. Hazai pályán mindent beleadtunk.
Szívás, hogy ezt a Dream Teamet kaptuk.
Ez tényleg szívás.
De itt vagyunk, tesó.
Köszönjük!
Köszönünk mindent!
Segíts, mint régen…
- Sör! - Sör!
Ti már egy napja isztok!
Egy napja isztok, fiúk!
Nem iszunk! Nem iszunk, KD!
Ti tényleg rájuk ijesztettetek!
A vezetőedzőnél lesz sör, hidd el.
Ha megtalálod Steve Kerrt…
Szép volt, tesó!
Sok ellenfelünknek
LeBron, Steph és Kevin a példaképei.
Naná!
Ők 12-14 évvel idősebbek az ellenfeleinknél.
Gondolhatjátok, hogy azok a francia és szerb srácok
mindhárom játékost egy csomót nézték gyerekkorukban.
És majdnem kiejtettek minket. A szerbek és a franciák is.
- 28-ban visszajössz? - Igen.
Ja, edzőként.
Steve mehet, én leszek az edző.
Azt mondtam, 28-ban edző leszek.
Inkább te legyél az edző!
- Ezeket a faszokat edzeném is. - Legyél edző 28-ban!
Akkor garantált az arany. Garantált.
Hölgyeim és uraim,
a férfi kosárlabda díjátadó ünnepsége!
Stephen Curry!
Ez egy csodálatos pillanat,
amikor végiggondolhatom a karrieremet.
Annyian segítettek benne!
Itt igazán büszkének éreztem magam.
A kedvenc sportomat a legmagasabb szinten játszhatom a hazámat képviselve.
Ez volt a Dream Team 2.
LeBron James!
Nem Michael, Magic és Larry.
Kevin Durant!
Ez az, KD!
Hanem LeBron, Steph és KD.
Kell egy közös kép.
A körülmények teljesen megváltoztak.
Elképesztő csapatok ellen játszunk, akik képesek legyőzni.
De akkor is sikerült egy Dream Teamet összeraknunk.
És kőkeményen kellett küzdenünk,
hogy összekaparjuk az aranyat.
Mike Phelps a házban!
Nekem kettő is van!
Az igen!
Magic, Michael és Larry lealázták a világot.
Steph, LeBron és Kevin pedig kitartottak.
Hadd fotózzalak le én is!
Látni akarod?
- Persze! Meg akarom szagolni! - Oké, nyugodtan!
- Négy arany! - Még egy!
Négy arany!
Tudtam, hogy ez nagyon király lesz. Be akartam szállni. Nem hagyhattam ki.
Nekem is lett egy!
Úgy bizony!
Ez örökre testvérekké kovácsol.
Ha elérsz valami ilyesmit egy csapattal, azt sosem felejted el.
Úgy fröcskölted, mintha értenél hozzá!
Ez az, Steph!
Gyerünk, Ant! Bár te most csinálod először.
Még tanulok.
De…
Pár év múlva az ellenfelek kezdhetnek aggódni.
Igen?
- Az NBA-ben? - Mindenhol.
A feliratot fordította: Lipták András